Malesanden og Huse dyrefredningsområde

Malesanden og Huse dyrefredningsområde er et biotopvern på østsiden av Harøya i Ålesund kommune, Møre og Romsdal. Området ble vernet i 1988 for å ta  vare på fuglelivet i et våtmarksområde. 

Området består en bred og lav sandstrand. Det er hekke-, raste- og overvintringsområde for flere ulike fuglearter: vadere, gravand og grågås. Vannfugler og sjøfugler overvintrer i så stort omfang at det regnes for å ha nasjonal eller endog internasjonal betydning. Sanddynene har også botanisk interesse, særlig dynelyngheia, som er en av tre urørte slike i fylket.

Malesanden og Huse dyrelivsfredning er et fredet bufferområde rundt dyrefredningsområdet. Buffersonen er på 15,2 km², og ble vernet samtidig i 1988.

Reservatet er ett av 4 naturvernområder som inngår i ramsarområdet Harøya våtmarksystem, som ble etablert i 1996.

 Referanser 

 Eksterne lenker 



Kategori:Ramsarområder i Norge
Kategori:Biotopvern i Møre og Romsdal
Kategori:Verneområder i Ålesund
Kategori:Verneområder opprettet i 1988
Kategori:Sandøy